

Ειδικότητα στο Τ4Ε (ΠΕ70)

# Εκπαιδευτικό Σενάριο

για τη διδασκαλία της Γλώσσας στην Α’ Δημοτικού:

# το γράμμα «όμικρον Ο, ο»

**Σαπουρίδης Παύλος**

**Τμήμα 1859**

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 7](#_Toc69224388)

## Ταυτότητα σεναρίου

## Τάξη: Α’ Δημοτικού

## Μάθημα: Διδασκαλία γράμματος «όμικρον Ο, ο»

## Προσδοκώμενα μαθησιακά αποτελέσματα: Οι μαθητές να γνωρίσουν το γράμμα-στόχο σε όλες τις μορφές του, να εξοικειωθούν με την ανάγνωση και τη γραφή του σε συλλαβές και λέξεις.

## Προαπαιτούμενες γνώσεις των μαθητών για την υλοποίηση του σεναρίου: Να γνωρίζουν τα γράμματα που έχουν διδαχθεί σε προηγούμενα μαθήματα και τη βασική δομή της πρότασης.

## Χρόνος υλοποίησης: 2 διδακτικές ώρες ( 90΄)

## Σύντομη περιγραφή σεναρίου: Το παρόν σενάριο αποτελεί διδασκαλία ενός γράμματος του αλφαβήτου με στόχο την κατάκτηση ανάγνωσης και γραφής σε διαφορετικά συλλαβικά περιβάλλοντα. Οι δραστηριότητες που αναπτύσσονται παρακάτω αφορούν τα στάδια σύγχρονης και ασύγχρονης εκπαίδευσης.

## Δραστηριότητες που οδηγούν στην ενεργητική εμπλοκή των μαθητών: Χρησιμοποιούνται τα εργαλεία από τις πλατφόρμες webex και e-class. Πολύ χρήσιμο εργαλείο στο webex είναι το annotate έπειτα από το διαμοιρασμό οθόνης όπου μπορεί να δοθεί η δυνατότητας στους μαθητές να έχουν πρόσβαση και να γράψουν πάνω στο έγγραφο που βλέπουν στην οθόνη τους και το breakout session , όπου χωριζόμενοι σε ομάδες συνεργάζονται για κάποιο θέμα.

## Χρησιμοποιούμενα εργαλεία (ονομαστικά)

## Σύγχρονης διδασκαλίας: συζήτηση στην τάξη, share, annotate, ασπροπίνακας, breakout ses sions, chat

## Ασύγχρονης διδασκαλίας: τοίχος, ανακοινώσεις, μηνύματα, ασκήσεις, πολυμέσα, έγγραφα, εργασίες

## Βασική Ροή Σεναρίου

## Πλαίσιο Υλοποίησης

Το σενάριο πραγματοποιείται με τη μορφή σύγχρονης (Webex) και ασύγχρονης εργασίας (e-class ). Δεδομένο θεωρείται ότι έχει προηγηθεί η δημιουργία μαθήματος στην πλατφόρμα του e-class και έχουν εγγραφεί οι μαθητές.

Για την αξιοποίηση του σεναρίου και για την υλοποίηση της διδασκαλίας εξ αποστάσεως εκπαίδευσης κρίνεται αναγκαία η συνδρομή των γονέων στην Α΄ τάξη.

## Χρησιμοποιούμενα εργαλεία/μέσα

Εργαλεία Cisco webex (συμμετοχή στην εξ αποστάσεως εκπαιδευτική διαδικασία):

* Share (διαμοιρασμός της οθόνης)
* Annotate (σχεδιασμός πάνω σε διαμοιρασμένο αρχείο)
* Ασπροπίνακας (γραφή συλλαβών με τη χρήση του annotate)
* Breakout sessions (χωρισμός των μαθητών σε ομάδες)
* Chat (πληκτρολόγηση λέξεων ως ορθογραφία)

Εργαλεία e-class (δημιουργία ψηφιακού εκπαιδευτικού υλικού):

* Τοίχος (για πληροφορίες/οδηγίες σχετικά με το μάθημα)
* Ανακοινώσεις (ανάρτηση οδηγιών χρήσης των πεδίων της πλατφόρμας)
* Μηνύματα (προσωπική επικοινωνία - ανατροφοδότηση)
* Ασκήσεις (δραστηριότητες στην πλατφόρμα του e-class)
* Πολυμέσα (ανάρτηση συνδέσμων, βίντεο για τη διδασκαλία)
* Έγγραφα (ανάρτηση εποπτικού υλικού)
* Εργασίες (ανάρτηση φύλλων εργασίας για τους μαθητές και ολοκληρωμένων εργασιών των μαθητών)

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1**   * Ευαισθητοποίηση στο θέμα Ανακάλυψη γράμματος - στόχου * Ορθή φορά γραφής   **Χρόνος: 30΄** | 1. Προβολή βίντεο με ιστορία για το γράμμα   όμικρον   1. Εντοπισμός λέξεων με το γράμμα όμικρον 2. Δημιουργία συλλαβών 3. Ανάγνωση κειμένου 4. Διδασκαλία της φοράς του γράμματος | * Παρακολούθηση βίντεο με ιστορία για το γράμμα όμικρον από την Εκπαιδευτική   Τηλεόραση   * Εντοπισμός λέξεων που ξεκινούν με το γράμμα όμικρον (μέσα από το βίντεο) * Συνδυασμός φθόγγων για τη δημιουργία συλλαβών με τη χρήση του annotate στον ασπροπίνακα * Ανάγνωση του κειμένου από το σχολικό εγχειρίδιο * Προβολή βίντεο με τη φορά του γράμματος και γραφή του γράμματος με τη χρήση του annotate στον ασπροπίνακα από τους μαθητές * Κλείσιμο με τραγούδι που περιέχει το γράμμα | **Πλατφόρμα σύγχρονης (Webex):**  1)Φωτόδεντρο 2)Εκπαιδευτική Τηλεόραση  3) Share  4)Annotate  5)Ασπροπίνακας  **Πλατφόρμα ασύγχρονης (e-class):**  Πολυμέσα |
| **Φάση 2**   * Εξάσκηση στην αναγνώριση και την ορθή γραφή του γράμματος * Καλλιέργεια φωνολογικής επίγνωσης * Καλλιέργεια μορφολογικής επίγνωσης * Ορθογραφία   **Χρόνος: 30΄** | 1. Εντοπισμός γράμματος 2. Γραφή γράμματος 3. Συμπλήρωση συλλαβών 4. Επιλογή λέξεως | * Εντοπισμός του γράμματος όμικρον και χρωματισμός του * Έντυπη άσκηση γραφής του γράμματος * Συμπλήρωση συλλαβών σε λέξεις * Επιλογή της ορθογραφημένης λέξης ανάμεσα σε δύο που υπάρχουν | **Πλατφόρμα ασύγχρονης (e-class):**  1) Ανακοινώσεις  2) Εργασίες  3)Μηνύματα  4)Ασκήσεις |
| **Φάση 3**   * Ανάγνωση * Γραφή λέξεων * Συζήτηση   **Χρόνος: 30΄** | 1. Ανάγνωση διαλόγου 2. Γραφή λέξεων 3. Καλλιέργεια προφορικού λόγου | * Ανάρτηση στον Τοίχο της τάξης διαλόγου με λέξεις που γνωρίζουν οι μαθητές. * Διαμοιρασμός των μαθητών ανά δύο μέσω του breakout sessions και προετοιμασία ανάγνωσης, στη συνέχεια ανάγνωση στην ολομέλεια * Επεξεργασία του διαλόγου * Πληκτρολόγηση λέξεων στο chat ως ορθογραφία από τους μαθητές * Αξιολόγηση του μαθήματος από τους μαθητές (τι τους άρεσε ή τι δεν τους άρεσε, αιτιολογώντας την άποψή τους) | **Πλατφόρμα σύγχρονης (Webex):**  Breakout sessions  Chat  **Πλατφόρμα ασύγχρονης ( e-class):**  Έγγραφα (εποπτικό υλικό)  Τοίχος |
| **Φάση 4**  Αξιολόγηση-  ανατροφοδότηση | 1. Υποβολή των   δραστηριοτήτων από τους μαθητές   1. Αξιολόγηση των   Δραστηριοτήτων   1. Ανατροφοδότηση | * Έλεγχος - αξιολόγηση δραστηριοτήτων και ατομική ανατροφοδότηση με αποστολή μηνύματος * Αξιολόγηση της συμμετοχής στην πλατφόρμα της σύγχρονης τηλεκπαίδευσης | **Πλατφόρμα ασύγχρονης (e-class):**  Μηνύματα |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου




**Φάση 1: Σύγχρονη διδασκαλία - Διδασκαλία γράμματος**

Πριν την έναρξη της διδασκαλίας γίνεται ανάρτηση στο e-class του μαθήματος, στα Πολυμέσα, ο σύνδεσμος του βίντεο από τη σειρά «Ένα γράμμα…μια ιστορία» της Εκπαιδευτικής Τηλεόρασης με το γράμμα Ο,ο. Πρέπει να έχουμε υπόψη ότι οι μικροί μαθητές, ειδικά στο πλαίσιο της εξ αποστάσεως εκπαίδευσης, χρειάζονται ποικίλα οπτικοακουστικά ερεθίσματα, ώστε να κινητοποιούνται και να διατηρείται το ενδιαφέρον τους κατά τη διάρκεια της διδασκαλίας.

Στη συνέχεια πραγματοποιείται διαμοιρασμός της οθόνης του Webex για να προβληθεί το βίντεο. Με την ολοκλήρωση της προβολής του βίντεο ζητείται από τους μαθητές να θυμηθούν λέξεις που ακούστηκαν στο βίντεο και που ξεκινούν με το γράμμα Ο,ο. Κατόπιν με τη χρήση του annotate και του ασπροπίνακα πραγματοποιείται συνδυασμός και γραφή φθόγγων για τη δημιουργία συλλαβών. Ακολουθεί η ανάγνωση του κειμένου: «Όλοι στον κήπο» από τον εκπαιδευτικό υποδεικνύοντας κάθε φορά τη λέξη που διαβάζει. Η ανάγνωση επαναλαμβάνεται δυο τρεις φορές. Κατόπιν ζητά από τους μαθητές να διαβάσουν μαζί του το κείμενο και να εντοπίσουν τις λέξεις που αρχίζουν από τη «φωνή» του γράμματος όμικρον ή και το εμπεριέχουν.


Μετά προβάλλεται βίντεο με τη φορά του γράμματος και ακολουθεί γραφή του γράμματος από τους μαθητές με τη χρήση του annotate στον ασπροπίνακα. Στο τέλος η διδασκαλία ολοκληρώνεται με το τραγουδάκι «Οχτώ μεγάλοι ποντικοί».



**Φάση 2: Ασύγχρονη διδασκαλία - Κατάκτηση του γράμματος**

Ο εκπαιδευτικός στις ανακοινώσεις αναρτά οδηγίες (προς τους γονείς) για τα πεδία της πλατφόρμας που θα χρησιμοποιήσουν τα παιδιά για να ολοκληρώσουν τις δραστηριότητες. Οι οδηγίες αφορούν τις εργασίες και τις ασκήσεις της ασύγχρονης εκπαίδευσης. Επίσης, στις ανακοινώσεις γίνεται γνωστό (στους γονείς) ότι το εκπαιδευτικό υλικό (βίντεο, μουσική κλπ.) που αξιοποιείται στο webex βρίσκεται στο e-class και μπορούν να ανατρέξουν σ’ αυτό οι μαθητές, αν χρειαστεί.

Οι μαθητές επεξεργάζονται τις δραστηριότητες που αναρτήθηκαν από τον εκπαιδευτικό (δύο εργασίες και δύο ασκήσεις). Στην πρώτη εργασία οι μαθητές πρέπει να εντοπίσουν το γράμμα Ο,ο και να το χρωματίσουν, στη δεύτερη εργασία οι μαθητές πρέπει να συμπληρώσουν το γράμμα που λείπει στις λέξεις. Στην πρώτη άσκηση οι μαθητές πρέπει να συμπληρώσουν τη συλλαβή που λείπει και στη δεύτερη άσκηση να επιλέξουν την ορθογραφημένη λέξη ανάμεσα σε δύο λέξεις. Εάν υπάρχει κάποια δυσκολία, οι μαθητές μπορούν να ζητήσουν βοήθεια με προσωπικό μήνυμα από τον εκπαιδευτικό. Αφού ολοκληρωθούν οι εργασίες και οι ασκήσεις, υποβάλλονται στα αντίστοιχα πεδία: Εργασίες – Ασκήσεις.




**Φάση 3: Σύγχρονη διδασκαλία - εμπέδωση, ανακεφαλαίωση, συζήτηση**

Στόχος της σύγχρονης διδασκαλίας σε αυτή τη φάση είναι να εξασκηθούν οι μαθητές στην ανάγνωση και να εκτιμηθεί από τον εκπαιδευτικό ο βαθμός κατάκτησης της νέας γνώσης. Καλό είναι η εξάσκηση στην ανάγνωση να γίνεται σε επίπεδο λέξης, πρότασης και μικρού κειμένου.

Στον Τοίχο της τάξης γίνεται ανάρτηση ενός διαλόγου. Οι μαθητές χωρίζονται ανά δύο μέσω του breakout sessions και προετοιμάζονται, μετά διαβάζουν στην ολομέλεια. Στη συνέχεια ακολουθεί επεξεργασία του διαλόγου.

Προκειμένου να εξασκηθούν στη γραφή και την ορθογραφία, τα παιδιά γράφουν στο chat λέξεις που έχουν συναντήσει στο μάθημα. Τέλος, αφιερώνεται λίγος χρόνος για να διατυπώσουν τις εντυπώσεις τους από το μάθημα.



**Φάση 4: Ασύγχρονη διδασκαλία – αξιολόγηση - ανατροφοδότηση**

Σ’ αυτή τη φάση γίνεται έλεγχος - αξιολόγηση των δραστηριοτήτων που έχουν υποβάλει οι μαθητές στην πλατφόρμα της ασύγχρονης τηλεκπαίδευσης. Επίσης, γίνεται αξιολόγηση της συμμετοχής σε δραστηριότητες στην πλατφόρμα της σύγχρονης τηλεκπαίδευσης.

Όσοι από τους μαθητές χρειάζονται περισσότερη βοήθεια δίνεται ανάλογη ανατροφοδότηση με αποστολή προσωπικού μηνύματος.